สวัสดีครับคือผมหลังจากป่วยก็เริ่มคิดมากเรื่องต่างๆครับคิดว่าตัวเองเป็นนั่นเป็นนี่กลัวเป็นนั่นเป็นนี่ครับแล้วก็จะคิดมากเรื่องนั้นซ้ำไปซ้ำมานานมากกว่าจะเลิกคิดครับผมควรทำอย่างไรดีครับรู้สึกเครียดมากเลยครับ
สวัสดีค่ะ อาการคิดว่าตัวเองป่วยเป็นโรค(Hypochondriasis) เป็นความผิดปกติที่ผู้ป่วยรู้สึกกังวลและตื่นตัวต่อความผิดปกติด้านสุขภาพของตนเองมากเกินไป คิดว่าตนเองป่วยด้วยโรคร้ายแรงแม้ไม่มีความผิดปกติเกิดขึ้นหรือเกิดความผิดปกติทั่ว ๆ ไปเพียงเล็กน้อยเท่านั้นการรักษาภาวะนี้ มุ่งไปในการจัดการความวิตกกังวลด้านสุขภาพและทำให้ผู้ป่วยสามารถใช้ชีวิตประจำวันได้มากขึ้น เช่น การบำบัดด้วยความคิดและพฤติกรรม หากผู้ป่วยมีภาวะซึมเศร้า ความวิตกกังวล และอาการที่ส่งผลให้เกิดความวิตกกังวลอื่น ๆ แพทย์อาจจ่ายยาต้านเศร้าร่วมด้วยได้หากมีอาการเป็นมากจนรู้สึกว่ารบกวนการใช้ชีวิตมาก ควรไปพบจิตแพทย์เพื่อตรวจประเมินอาการเพิ่มเติมและรักษาอย่างเหมาะสมต่อไป เบื้องต้นผ่อนคลาย ทำใจให้สบาย หาสิ่งที่ชอบทำ ตั้งสติให้รู้ว่าอาการต่างๆไม่จำเป็นต้องเป็นโรคเสมอไป